**Sisačko-moslavačka županija**, Sisak, Stjepana i Antuna Radića 36, OIB: 82215698659, zastupana po županu Ivanu Celjaku, mag. iur. (u daljnjem tekstu: Županija)

i

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, OIB: \_\_\_\_\_\_\_\_\_\_\_ zastupan/a po \_\_\_\_\_\_\_\_\_\_\_\_\_\_\_\_\_\_\_\_\_\_ (u daljnjem tekstu: Korisnik),

zaključili su

**UGOVOR**

**o dodjeli financijske potpore za projekt/program iz područja**

**udruga proisteklih iz Domovinskog rata i 2. svjetskog rata**

Članak 1.

Na temelju članka 16. Pravilnika o uvjetima, načinu i postupku dodjele financijskih potpora za projekte/programe iz raspoloživih sredstava Proračuna Sisačko-moslavačke županije Upravnog odjela za zdravstvo, socijalnu skrb i hrvatske branitelje („Službeni glasnik Sisačko-moslavačke županije“, broj 35/21) i Odluke o dodjeli financijskih potpora za projekte/programe iz područja udruga proisteklih iz Domovinskog i 2. svjetskog rata u okviru raspoloživih sredstava Proračuna Sisačko-moslavačke županije za 2024. godinu (KLASA: 550-02/24-04/02, URBROJ: 2176-02-24-2 od 22. veljače 2024. godine), za projekt/program \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ dodjeljuje se iznos od \_\_\_\_\_\_\_\_\_\_\_ eura (slovima: \_\_\_\_\_\_\_ eura) s rokom izvršavanja do 31. prosinca 2024. godine.

Članak 2.

Sredstva iz članka 1. ovoga Ugovora mogu se koristiti isključivo za provedbu odobrenih aktivnosti u skladu s odobrenim proračunom projekta/programa koji je sastavni dio ovog Ugovora, a u skladu s Uputama za prijavitelje za 2024. godinu.

Članak 3.

Sredstva iz članka 1. ovoga Ugovora isplatit će se na račun Korisnika HR\_\_\_\_\_\_\_\_\_\_\_\_\_\_\_\_\_\_\_\_\_\_\_, prema mogućnostima izvršenja Proračuna Sisačko-moslavačke županije, a najkasnije do 30. lipnja 2024. godine.

Članak 4.

Radi praćenja dinamike namjenskog korištenja sredstava Korisnik se obvezuje, na zahtjev Županije, Upravnom odjelu za zdravstvo, socijalnu skrb i hrvatske branitelje (u daljnjem tekstu: Upravni odjel) dostaviti izvješće o provedbi projekta/programa i namjenskom utrošku sredstava.

Korisnik je dužan, po završetku projekta/programa, podnijeti konačno izvješće o provedbi projekta/programa na propisanim obrascima do 31. siječnja 2025. godine, sa stanjem na dan 31. prosinca 2024. godine, a koje mora sadržavati:

1. opisno izvješće,
2. financijsko izvješće, uz dokumentiranje svih troškova (kopije računa),
3. dokaze kojima se potkrepljuje da je poštivan članak 8. ovoga Ugovora i
4. ostali materijal prema Uputama za prijavitelje za 2024. godinu.

Članak 5.

Županija zadržava pravo praćenja provedbe projekta/programa Korisnika iz članka 1. ovog Ugovora te preispitivanja troškova u bilo koje vrijeme trajanja financijske potpore i/ili nakon završetka istoga.

Članak 6.

Korisnik se obvezuje, u pisanom obliku, pravovremeno izvijestiti Županiju, odnosno Upravni odjel, o mogućim objektivnim smetnjama tijekom realizacije projekta/programa koje onemogućuju njegovu provedbu u ugovorenom roku, kako bi se ugovorile izmjene obveza.

 Korisnik može, iznimno i samo u opravdanim slučajevima, od Županije, zatražiti preraspodjelu odobrenih sredstava isključivo unutar odobrenih stavki proračuna, i to u iznosu od najviše 20% odobrenog proračuna, a najkasnije do 31. listopada 2024. godine.

 Županija ima pravo ne odobriti preraspodjelu dijela sredstava.

Članak 7.

Ukoliko se Korisnik ne pridržava obveza koje proizlaze iz ovog Ugovora, u bilo kojoj fazi provedbe projekta/programa, daljnja isplata sredstava bit će obustavljena, a do tada utrošena sredstva Korisnik će biti dužan vratiti na račun Županije.

Ukoliko Korisnik po završetku provedbe projekta/programa ne podnese odgovarajuća izvješća iz članka 4. ovog Ugovora u ugovorenom roku, biti će dužan vratiti sredstva na račun Županije.

U slučaju da Korisnik upotrijebi dodijeljena financijska sredstva za druge namjene od onog što je ugovoreno sukladno odobrenom proračunu projekta/programa, takvo trošenje sredstava smatrat će se nenamjenskim.

Županija, po pregledu konačnog izvješća o provedbi projekta/programa,ima pravo zatražiti povrat nenamjenski utrošenih sredstava.

Ukoliko Korisnik ne utroši sva dodijeljena i isplaćena mu financijska sredstva isključivo za odobreni projekt/program, dužan je izvršiti povrat neutrošenih sredstava u Proračun Sisačko-moslavačke županije.

Članak 8.

Korisnik je obvezan na svim tiskanim, video, elektroničkim i drugim materijalima vezanima uz projekt/program, u medijima te na internetskoj stranici navesti Županiju kao instituciju koja financira/sufinancira projekt/program koji je predmet ovog Ugovora.

Korisnik je suglasan da Županija koristi i objavljuje dostavljene joj fotografije, video i audio zapise iz stavka 1. ovoga članka s ciljem promocije financijskih potpora, doprinosa razvoja civilnoga društva u Županiji i njenog djelovanja.

Korisnik je obvezan na sve aktivnosti projekta/programa pozivati Županiju, kao davatelja financijskih sredstava za provedbu istih.

Članak 9.

Županija ne snosi odgovornost, neposrednu ili posrednu, za štete proizašle iz bilo koje aktivnosti Korisnika u provedbi ugovorenoga projekta/programa.

Članak 10.

Ovaj Ugovor sastavljen je u 2 (dva) istovjetna primjerka, od kojih svaka ugovorna strana zadržava po 1 (jedan) primjerak.

KLASA: \_\_\_\_\_\_\_\_\_\_\_\_\_\_\_\_\_

URBROJ: \_\_\_\_\_\_\_\_\_\_\_\_\_\_\_\_

Sisak, \_\_\_\_\_\_\_\_\_ 2024.

 ZA ŽUPANIJU ZA KORISNIKA

 ŽUPAN PREDSJEDNIK

 Ivan Celjak, mag. iur. \_\_\_\_\_\_\_\_\_\_\_\_\_